**Mestské zastupiteľstvo v Stupave**

Materiál na rokovanie

Mestského zastupiteľstva v Stupave

dňa 21.09.2017

# Správa o výsledku kontroly stavu a vývoja dlhu mesta Stupava k 30. júnu 2017

**Predkladateľ**: **Materiál obsahuje**: 1. návrh uznesenia

Mgr. Margita Hricová 2. dôvodová správa

hlavná kontrolórka 3. správa o výsledku kontroly

**Zodpovedná:**

Mgr. Margita Hricová

hlavná kontrolórka

**Spracovateľka:**

Mgr. Margita Hricová

hlavná kontrolórka

**Návrh uznesenia**

Mestské zastupiteľstvo v Stupave po prerokovaní materiálu

**berie na vedomie**

Správu o výsledku kontrolystavu a vývoja dlhu mesta Stupava k 30. júnu 2017.

**Dôvodová správa**

 V zmysle ustanovenia § 18 f ods. 1 písm. d) zákona č. 369/1990 Zb. o obecnom zriadení v znení neskorších predpisov je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí. V zmysle Pravidiel kontrolnej činnosti hlavného kontrolóra mesta Stupava je správa o výsledkoch kontroly predkladaná MsZ vyhotovená ako verejný informatívny materiál so zreteľom na dodržanie osobitných predpisov upravujúcich napr. ochranu osobných údajov, obchodné tajomstvo, daňové tajomstvo a pod. v súlade s princípom dodržiavania práva na informácie a verejnú kontrolu.

 Podľa § 17 ods. 15 zákona č. 583/2004 Z. z. o rozpočtových pravidlách územnej samosprávy hlavný kontrolór mesta sleduje počas rozpočtového roka stav a vývoj dlhu mesta. Dosiahnutie hranice celkovej sumy dlhu podľa odsekov 10 až 12 (t.j. ak celková suma dlhu dosiahne 50 % skutočných bežných príjmov predchádzajúceho rozpočtového roka) je hlavný kontrolór mesta povinný bezodkladne oznámiť ministerstvu financií.

 Uskutočnená kontrola bola vykonaná v zmysle Plánu kontrolnej činnosti hlavnej kontrolórky mesta Stupava na II. polrok 2017, 2. bod, v súlade s § 18d ods.1 zákona č. 369/1990 Zb. o obecnom zriadení v z.n.p., v súlade so zákonom č. 357/2015 Z.z. o finančnej kontrole a audite a o zmene a doplnení niektorých zákonov a taktiež podľa Pravidiel kontrolnej činnosti hlavného kontrolóra mesta Stupava.

# Správa o výsledku kontroly stavu a vývoja dlhu mesta Stupava k 30. júnu 2017

|  |  |
| --- | --- |
| **Oprávnená osoba:** | hlavná kontrolórka mesta Stupava Mgr. Margita Hricová, |
| **Povinná osoba:** | Mestský úrad Stupava, Hlavná 1/24, 900 31 Stupava, IČO: 305081, DIČ: 2020643724, (ďalej len „ MsÚ Stupava “), |
| **Predmet kontroly:** | kontrola stavu a vývoja dlhu mesta Stupava podľa § 17 ods. 15 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, |
| **Cieľ kontroly:** | overiť, či sú dodržiavané pravidlá rozpočtového hospodárenia, |
| **Kontrolované obdobie:** | prvý polrok 2017, |
| **Miesto a čas vykonania kontroly:** | MsÚ Stupava, od 07.09.2017 do 12.09.2017. |
| **Dátum zaslania správy:** | 12.09.2017. |

**Kontrola bola vykonaná** v súlade s plánom kontrolnej činnosti hlavnej kontrolórky mesta Stupava na II. polrok 2017, konkrétne s 2. bodom, v zmysle § 18d ods.1 zákona č. 369/1990 Zb. o obecnom zriadení v z.n.p., podľa zákona č. 357/2015 Z.z. o finančnej kontrole a audite a o zmene a doplnení niektorých zákonov, podľa Pravidiel kontrolnej činnosti hlavného kontrolóra mesta Stupava a v zmysle § 17 ods. 15 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**Použitá legislatíva ku kontrole:**

1. Zákon č. 369/1990 Zb. o obecnom zriadení,
2. Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „RPÚS“),
3. Všeobecne záväzné nariadenia mesta Stupava č. 4/2008 „Rozpočtové pravidlá mesta Stupava“ (účinné do 20.03.2017),
4. Všeobecne záväzné nariadenia mesta Stupava č. 2/2017 „Zásady hospodárenia s finančnými prostriedkami mesta Stupava“ (účinné od 21.03.2017).

**Výsledok kontroly:**

Podľa § 13 ods. 8 VZN mesta Stupava č. 2/2017 o zásadách hospodárenia s finančnými prostriedkami mesta Stupava *hlavný* *kontrolór mesta sleduje počas rozpočtového roka stav a vývoj dlhu mesta. Ak celková suma dlhu dosiahne 50 % skutočných bežných príjmov predchádzajúceho rozpočtového roka, hlavný kontrolór je povinný bezodkladne oznámiť Ministerstvu financií SR dosiahnutie hranice celkovej sumy dlhu*. Uvedené ustanovenie reflektuje takmer doslovne na ustanovenie § 17 ods. 15 zákona o RPÚS.

Pri preverovaní stavu a vývoja dlhu k 30.06.2017 v zmysle § 17 ods. 15 zákona o RPÚS a podľa účtovných zápisov a finančných výkazov o plnení rozpočtu verejnej správy oprávnená osoba konštatuje, že:

1. mesto Stupava vykázalo k 31. 12. 2016, t.j. za predchádzajúci rozpočtový rok, skutočné bežné príjmy vo výške: **6 531 942,44 €,**
2. celková suma dlhu mesta k 30.06.2017 predstavuje sumu vo výške: **1 123 576,64 €**, z toho bankový úver je vykázaný vo výške: 1 107 964,46 € a leasing, ktorého predmetom je automobil Volkswagen, je vykázaný vo výške: 15 612,18 €.

**Celková suma dlhu mesta Stupava** pre účely posudzovania stavu a vývoja dlhu mesta k 30.06.2017 **predstavuje 17,2 % skutočných bežných príjmov predchádzajúceho rozpočtového roka**, t.j. nedosiahla 50 % skutočných bežných príjmov predchádzajúceho rozpočtového roka.

Od začiatku roka 2017 má vývoj dlhu mesta Stupava klesajúcu tendenciu na základe pravidelných mesačných splátok; zobrazené ďalej v grafickom prevedení dolnou modrou čiarou; číselné údaje sú uvádzané v mene Euro.

V Stupave, dňa 14.09.2017